Audi hefur svipt hulum af nýjum rafbíl sínum , svonefndum e-tron Sportback . Þar er sagður á ferðinni nytsamlegur og langdrægur fjölskyldubíll . Audi e-tron Sportback er byggður upp af sama undirvagni og borgarsportjeppinn e-tron . Nýi bíllinn er hins vegar með mun meira afturhallandi þak og líkari tveggja dyra bíl að útliti . Hér er ekki um neinn smábíl að ræða því e-tron Sportback er yfir 4,9 metra langur , 1,9 metra breiður og 1,6 metra hár . Að sögn Audi fær ökumaður á tilfinninguna að hann sé að aka mun stærri sportjeppa slíkt sé samspil afls og sportlegrar útlitshönnunar . Straumlínulaga hönnun yfirbyggingarinnar stuðlar að auknu drægi e-tron Sportback . Dregur 55 útgáfa bílsins 477 kílómetra á fullri hleðslu og 50 - útgáfan 372 km . Farangursgeymslan er 615 lítra . Fyrstu eintök þessa annars rafbíls Audi koma á götuna með næsta vori .